మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఎల్లుండి పీఎస్బీ అధినేత‌ల‌తో మంత్రి భేటీ
కేంద్ర మంత్రి పీయూష్‌ గోయెల్‌ మంగళవారం (19న) ఆరు ప్రభుత్వ రంగ బ్యాంకింగ్‌ సంస్థల(పీఎస్బీ) అధినేతలు, ముఖ అధికారులతో సమావేశం కానున్నారు.
Samayam Telugu | Updated:
Jun 17, 2018, 10:19AM IST
కేంద్ర మంత్రి పీయూష్‌ గోయెల్‌ మంగళవారం (19న) ఆరు ప్రభుత్వ రంగ బ్యాంకింగ్‌ సంస్థల(పీఎస్బీ) అధినేతలు, ముఖ అధికారులతో సమావేశం కానున్నారు. ఈ సమావేశంలో భాగంగా బ్యాంకుల బ్యాలెన్స్‌ షీట్ల ప్రక్షాళనతో పాటు రుణ వితరణ పెంపు తదితర అంశాలపై చర్చించనున్నట్టుగా సమాచారం. ఆర్థిక మంత్రి అరుణ్‌ జైట్లీ అస్వస్థత కారణంగా ఆ శాఖ బాధ్యతలు కూడా చూస్తున్న పీయూష్‌ గోయెల్‌ బ్యాంకు అధికారులతో సమావేశం కావడం ఇది రెండోసారి. మంగళవారం జరుగనున్న సమావేశంలో పంజాబ్‌ నేషనల్‌ బ్యాంక్‌, పంజాబ్‌ సింధ్‌ బ్యాంక్‌, ఓరియంటల్‌ బ్యాంక్‌ ఆఫ్‌ కామర్స్‌, అలహాబాద్‌ బ్యాంక్‌, యూకో బ్యాంక్‌, యునైటెట్‌ బ్యాంక్‌ ఆఫ్‌ ఇండియా బ్యాంకుల అధినేతలు, అధికారులు కూడా హాజరు కానున్నారు.
ప్ర‌భుత్వ రంగ బ్యాంకులు
ఈ సమావేశంలో ఆర్థిక సేవల మంత్రిత్వ శాఖకు చెందిన సీనియర్‌ అధికారులు కూడా పాల్గొననున్నారు. సంసద్‌ మార్గ్‌లోని స్టేట్‌ బ్యాంక్‌ ఆఫ్‌ ఇండియా స్థానిక కార్యాలయంలో ఈ బేటీ జరుగనుంది. బ్యాంకుల రిస్క్‌ మెకానిజంతో పాటు అంతర్జాతీయ ప్రమాణాలను అందుకోవడానికి కావాల్సిన సామర్థ్యాలపై కూడా ఈ సమా వేశంలో చర్చించనున్నారు. గత ఆర్థిక సంవత్స రంలో దేశంలోని మొత్తం 21 ప్రభుత్వ రంగ బ్యాంకుల్లో 19 బ్యాంకులు నష్టాల్లోనే నిలవడం తెలిసిందే. భారత బ్యాకింగ్‌ చరిత్రలో తొలిసారిగా గత ఏడాది బ్యాంకులు దాదాపు రూ.12,280 కోట్ల నష్టాలను ప్రకటించాయి. దీంతో బ్యాంకింగ్‌ వ్యవస్థను బలోపేతం చేసే విషయంలో సర్కారు సీరియస్‌గా అడుగులు వేస్తున్నట్లుగా సమా చారం. ఇందులో భాగంగానే గోయెల్‌ గడిచిన నెలన్నర కాలంలోనే బ్యాంకు అధికారులతో సమావేశం కావడం ఇది రెెండోసారి.